המחלקה לעניינים פוליטיים ולבניית שלום של האומות המאוחדות

המחלקה לעניינים פוליטיים ולבניית שלום של האומות המאוחדות (באנגלית: United Nations Department of Political and Peacebuilding Affairs, או בקיצור: DPPA; עד 2019 נקראה המחלקה לעניינים פוליטיים של האומות המאוחדות) היא מחלקה במזכירות האומות המאוחדות האחראית למעקב והערכת התפתחויות פוליטיות עולמיות, וכן לייעוץ וסיוע למזכ"ל האו"ם ולשליחיו במניעה ופתרון בדרכי שלום של סכסוכים ברחבי העולם. המחלקה מנהלת משלחות פוליטיות בשטח באפריקה, מרכז אסיה והמזרח התיכון, ומפעילה את יכולותיה המקצועיות בתיווך בסכסוכים ובדיפלומטיה מונעת.

DPPA גם מפקחת על סיוע הבחירות של האו"ם למדינות החברות בארגון. המחלקה, שהוקמה ב-1992, כוללת גם מתן תמיכה למועצת הביטחון של האו"ם ושתי ועדות קבועות שהוקמו על ידי העצרת הכללית בנוגע לפלסטינים ולדה-קולוניזציה. DPPA ממוקמת במטה האו"ם בניו יורק.

 הנהלת המחלקה 
  – תת-מזכ"ל לעניינים פוליטיים ולבניית שלום
  – עוזר מזכ"ל לתמיכה בבניית שלום
  – עוזר מזכ"ל לאפריקה, ראש DRC
  – עוזר מזכ"ל לאירופה, מרכז אסיה והאמריקות
 מוחמד חאלד חיארי – עוזר מזכ"ל למזרח התיכון, אסיה והפסיפיק

ב-28 במרץ 2018, מזכ"ל האו"ם אנטוניו גוטרש הודיע על מינויה של רוזמרי דיקרלו מארצות הברית, נשיאת הוועדה הלאומית למדיניות חוץ אמריקאית ועמיתת בכירה במכון ג'קסון לעניינים גלובליים, אוניברסיטת ייל, לסגנית מזכ"ל לעניינים פוליטיים. דיקרלו החליפה את  מארצות הברית, שסיים את תפקידו ב-31 במרץ 2018.

 משימות שטח 
ה-DPPA מנהלת או ניהלה את המשימות הפוליטיות ומשרדי תמיכה לבניית שלום העוסקים במניעת סכסוכים, עשיית שלום ובניית שלום לאחר הסכסוך באפריקה, מרכז אסיה והמזרח התיכון:

 באפריקה
 UNIOGBIS, משרד התמיכה המשולב לבניית שלום של האומות המאוחדות בגינאה-ביסאו
 UNOCA, משרד האומות המאוחדות למרכז אפריקה
 UNOWAS, משרד האומות המאוחדות למערב אפריקה והסאהל
 UNSMIL, 
 UNSOM, משימת הסיוע של האומות המאוחדות לסומליה

 באסיה
 UNAMA, 
 UNRCCA, המרכז האזורי של האומות המאוחדות לדיפלומטיה מונעת במרכז אסיה

 במזרח התיכון
 UNAMI, 
 UNSCO, משרד האומות המאוחדות המתאם המיוחד לתהליך השלום במזרח התיכון
 UNSCOL, משרד המתאם המיוחד של האומות המאוחדות ללבנון

 בדרום אמריקה
 UNVIC, משימת אימות האומות המאוחדות בקולומביה

משרדי בניית השלום, הפעילים כיום בבורונדי, גינאה-ביסאו, הרפובליקה המרכז-אפריקאית וסיירה לאון, שואפים לסייע למדינות לבסס את השלום באמצעות אסטרטגיות לבניית שלום מקיפות שפותחו ומבוצעות בתיאום עם שחקנים לאומיים וישויות פיתוח הומניטריות של האו"ם בשטח. משימות פוליטיות הן חלק מרצף של פעולות שלום של האו"ם הפועלות בשלבים שונים של מחזור הסכסוך. במקרים מסוימים, לאחר חתימת הסכמי שלום, משלחות פוליטיות בפיקוח מחלקת העניינים הפוליטיים בשלב המשא ומתן לשלום הוחלפו במשימות שמירת שלום. במקרים אחרים, מבצעי שמירת השלום של האו"ם פינו את מקומם למשימות פוליטיות מיוחדות המפקחות על פעילויות בניית שלום ארוכות טווח.

משימות Good Offices

בנוסף למשימות בשטח, DPPA מספקת הכוונה ותמיכה לשליחים נודדים וליועצים מיוחדים של המזכ"ל, ומפעילה את "שירותיה הטובים" לפתרון סכסוכים או ליישום מנדטים אחרים של האו"ם. אלה כוללים כיום את שליחי האו"ם או יועצים מיוחדים לקפריסין, תימן, סוריה, סהרה המערבית ועוד.

משימות חקירה

DPPA גם סייעה בהקמה ובמתן תמיכה לגופים שונים לחקירות ומציאת עובדות של האו"ם. כולל: הוועדה הבין-לאומית נגד חסינות בגואטמלה (CICIG), ועדת החקירה של האומות המאוחדות לרצח בנזיר בהוטו, ראש ממשלת פקיסטן לשעבר, הוועדה הבין-לאומית לחקירת אירועי 28 בספטמבר 2009 בגינאה ווועדת החקירה הבין-לאומית של האומות המאוחדות להתנקשות בראש ממשלת לבנון לשעבר רפיק חרירי.

קישורים חיצוניים


 הערות שוליים 

קטגוריה:האומות המאוחדות
קטגוריה:יחסים בין-לאומיים